Rapport mill-Kummissjoni lill-awtorità baġitarja dwar il-garanziji koperti mill-baġit ġenerali - Is-sitwazzjoni fil-31 ta’ Diċembru 2008 {SEC(2009) 1063} /* KUMM/2009/0398 finali */





[pic] | KUMMISSJONI TAL-KOMUNITAJIET EWROPEJ | Brussel 30.7.2009 KUMM(2009) 398 finali RAPPORT MILL-KUMMISSJONI lill-awtorità baġitarja dwar il-garanziji koperti mill-baġit ġenerali Is-sitwazzjoni fil-31 ta’ Diċembru 2008 {SEC(2009) 1063} WERREJ 1. Daħla u tipi ta' azzjonijiet koperti 3 2. X'ġara minn mindu sar l-aħħar rapport fit-30 ta’ Ġunju 2008 3 3. Dejta dwar riskji koperti mill-Baġit 4 3.1. Definizzjoni ta' riskju 4 3.2. Riskju marbut mal-Istati Membri 5 3.3. Riskju marbut ma’ pajjiżi terzi 7 3.4. Riskju globali kopert mill-Baġit 8 3.5. Evoluzzjoni tar-riskju 8 4. Nuqqas ta’ ħlas, attivazzjoni tal-garanziji Baġitarji u arretrati 10 4.1. Ħlasijiet minn riżorsi ta’ flus kontanti 10 4.2. Ħlasijiet mill-Baġit 10 4.3. Attivazzjoni tal-Fond ta’ Garanzija għal azzjonijiet esterni 10 5. Fond ta’ Garanzija għal azzjonijiet esterni 10 5.1. Irkupri 10 5.2. Assi 10 5.3. Ammont ta' mira 11 6. Valutazzjoni tar-riskji: Qagħda ekonomika u finanzjarja ta' pajjiżi terzi li huma l-aktar esposti 11 6.1. Għanijiet 11 6.2. Metodi ta' stima tar-riskju 11 DAħLA U TIPI TA' AZZJONIJIET KOPERTI Dan ir-rapport huwa ppreżentat skont l-Artikolu 130 tar-Regolament Finanzjarju li jitlob li l-Kummissjoni tirrapporta darbtejn fis-sena lill-Parlament Ewropew u lill-Kunsill dwar il-garanziji tal-baġit u r-riskji relatati magħhom .[1] Dan huwa finalizzat minn Dokument ta' Ħidma tal-Persunal tal-Kummissjoni (id-"DĦP")[2] permezz ta' sett ta' tabelli ddettaljati u noti ta' spjegazzjoni. Ir-riskji koperti mill-baġit tal-Unjoni Ewropea ("il-Baġit") ġejjin minn firxa ta’ operazzjonijiet ta’ self u ta’ garanzija li jistgħu jinqasmu f’żewġ kategoriji: - self mogħti lill-Komunitajiet Ewropej b'għanijiet makro-ekonomiċi, jiġifieri self ta' assistenza makro-finanzjarja[3] ("AMF") lil pajjiżi terzi u flimkien mal-istituzzjonijiet ta' Bretton Woods, self ta' bilanċ tal-pagamenti ("BTP") li jagħtu appoġġ lill-Istati Membri li mhumiex parti mill-Unjoni Ekonomika u Monetarja (UEM) li qed jiffaċċjaw diffikultajiet tranżizzjonali; kif ukoll - self b'għanijiet mikro-ekonomiċi (self tal-Euratom u l-aktar importanti finanzjament estern tal-Bank Ewropew tal-Investiment ("BEI")[4]). Sa mill-1994 dawn l-operazzjonijiet ġew koperti mill-Fond ta’ Garanzija għal azzjonijiet esterni (“il-Fond”)[5] li twaqqaf biex, fost ħwejjeġ oħra, jillimita l-impatt baġitarju li ġej minn sejħiet ta' garanziji mogħtija mill-Baġit għal azzjonijiet ta' self f'pajjiżi terzi (jekk pajjiż terz sar Stat Membru r-riskju jerfgħu direttament il-Baġit). Jekk ma jkunx hemm biżżejjed riżorsi fil-Fond, isir rikors għall-Baġit. Ir-Regolament tal-Kunsill li jistabbilixxi l-Fond (ir-“Regolament tal-Fond”[6]), li ġie adottat fl-1994, ġie emendat għall-ewwel darba fl-1999. Wara t-tieni emenda tar-Regolament tal-Kunsill fl-2004, il-kopertura tal-Fond titneħħa jekk pajjiżi terzi jsiru Stati Membri. Fl-2007, emenda[7] tar-Regolament tal-Kunsill waqqfet mekkaniżmu ġdid ta' ddotar. Il-Baġit ikopri direttament self lill-Istati Membri mogħti jew garantit mill-Komunità. X'ġARA MINN MINDU SAR L-AħħAR RAPPORT FIT-30 TA’ ĠUNJU 2008 Ma kien hemm l-ebda ħruġ ta' flus taħt l-assistenza makro finanzjarja matul it-tieni nofs tal-2008. Ħlas ġdid magħmul għal self Euratom ta' USD 22 miljun sar f'Ottubru 2008. L-ewwel pagament ta' EUR 2 000 miljun ta' self għall-Bilanċ tal-Pagamenti mogħti lill-Ungerija sar f'Diċembru 2008 (ara t-taqsima 3.5). F'dak li għandu x'jaqsam mal-azzjonijiet ta' finanzjament, ammont totali ta' EUR 5 943 miljun kien ġie ffirmat mill-BEI skont il-mandat ġenerali tal-2007-2013 (Id-Deċiżjoni tal-Kunsill 2006/1016/KE). Fir-rigward tal-volum ta' ħruġ ta' flus, ħareġ ammont ta' EUR 2 052 miljun matul it-tieni nofs tal-2008 li minnhom EUR 643 miljun tħallsu skont il-mandat ġenerali l-ġdid tal-2007-2013. Għandu jiġi nnutat li, wara li ttieħdet azzjoni mil-Parlament, fis-6 ta' Novembru 2008 l-Qorti tal-Ġustizzja annullat id-Deċiżjoni tal-Kunsill 2006/1016/KE minħabba li kellha tiġi adottata fuq bażi legali doppja. Il-Qorti, hi u tannulla d-Deċiżjoni, ordnat “li l-effetti tagħha jiġu ppreservati għall-arranġamenti finanzjarji tal-BEI li ntrabtu għalihom qabel id-dħul fis-seħħ, fi żmien perjodu ta' 12-il xahar mid-data ta' meta nqatgħet is-sentenza, ta' deċiżjoni ġdida adottata fuq il-bażi legali xierqa, speċifikament l-Artikoli 179 KE u 181a KE flimkien” . Il-Kummissjoni adottat proposta lill-Parlament Ewropew u lill-Kunsill biex id-deċiżjoni annullata tinbidel fl-14 ta' Jannar 2009 COM(910) 2008. DEJTA DWAR RISKJI KOPERTI MILL-BAġIT Definizzjoni ta' riskju Ir-riskju merfugħ mill-Baġit huwa bbażat fuq l-istima ta' espożizzjoni u ġej mill-ammont pendenti ta’ kapital u ta’ mgħax fir-rigward ta' operazzjonijiet iggarantiti. L-operazzjonijiet ta' nuqqas ta’ ħlas se jkunu koperti mill-Fond meta jkunu marbuta ma’ pajjiżi terzi (68 % tal-ammont pendenti totali ggarantit mill-31 ta' Diċembru 2008) u direttament mill-Baġit meta jkunu involuti l-Istati Membri (self minħabba proġetti jew għall-benefiċċju tagħhom fl-Istati Membri jammonta għat-32 % li jibqa' tal-ammont pendenti totali ggarantit). Il-proporzjon l-kbir ta' self iggarantit marbut mal-Istati Membri huwa r-riżultat tal-aħħar rawnds ta' tkabbir[8] u l-attivazzjoni tal-faċilità ta' assistenza finanzjarja tal-Komunità fuq medda medja ta' żmien għall-Istati Membri li ma adottawx l-EUR. Għall-fini ta’ dan ir-rapport, jintużaw żewġ metodi għall-valutazzjoni tar-riskji merfugħ mill-Baġit (direttament jew indirettament permezz tal-Fond): - Il-metodu li bih jinħadem l-ammont totali tal-kapital pendenti għall-operazzjonijiet ikkonċernati f’data speċifika inkluż l-imgħax dovut. Din il-metodoloġija tagħti l-livell ta’ riskju mġarrab mill-Baġit f’data speċifika. - L-approċċ baġitarju ddefinit bħala “ir-riskju annwali sostnut mill-Baġit” huwa bbażat fuq il-kalkolu tal-ammont massimu li l-Komunità jkollha tħallas f’sena finanzjarja jekk wieħed jassumi li s-self garantit kollu ma jkunx tħallas[9]. Tabella 1: L-ammonti kollha pendenti koperti mill-31 ta' Diċembru 2008 f’EUR miljuni | Il-kapital pendenti | L-imgħax Dovut | Total | % | L-Istati Membri* | AMF | 140 | 2 | 142 | 1 % | Euratom | 433 | 8 | 440 | 2 % | BtP | 2 000 | 4 | 2 004 | 10 % | BEI | 3 921 | 36 | 3 957 | 19 % | Sottototal tal-Istati Membri | 6 494 | 50 | 6 544 | 32 % | Pajjiżi terzi | AMF | 514 | 1 | 515 | 2 % | Euratom | 53 | 7 | 60 | <1 % | BEI | 13 480 | 129 | 13 609 | 66 % | Sottototal tal-pajjiżi terzi | 14 047 | 137 | 14 184 | 68 % | Total | 20 541 | 187 | 20 728 | 100 % | * Dan ir-riskju huwa kopert direttament mill-Baġit u jinkludi l-Bulgarija u r-Rumanija minħabba li dawn ingħaqdu mal-UE fl-1.1.2007. | It-Tabelli A1, A2, A3 u A4 tad-DHP jagħtu tagħrif iktar dettaljat dwar dawn l-ammonti pendenti, b’mod partikolari f’termini tal-limitu massimu, tal-ammonti ta' flus maħruġa jew tar-rati ta’ garanzija. L-ammont totali pendenti ta' kapital jew ta' mgħax kopert mill-baġit żdied bi EUR 3 627 miljun għal EUR 20 728 miljun meta mqabbel mal-qagħda tat-30 ta' Ġunju 2008 (ara t-Taqsima 3.5 hawn taħt). Riskju marbut mal-Istati Membri Ir-riskji attwali fuq l-Istati Membri ġejjin minn self mogħti qabel l-adeżjoni u l-attivazzjoni tal-istrument tal-bilanċ tal-pagamenti fi tmiem l-2008. Fl-2009, il-Fond se jerfa' riskju massimu marbut mal-Istati Membri ta’ EUR 802 miljun. It-Tabella 2 turi li l-Bulgarija u r-Rumanija huma kklassifikati fl-ewwel u t-tieni post f’dak li għandu x'jaqsam mal-ammont pendenti tagħhom. Tabella 2: Il-klassifikazzjoni tal-Istati Membri skont l-espożizzjoni rigward ir-riskju massimu sostnut mill-baġit fl-2009 (EUR miljuni) | Il-klassifikazzjoni | Il-Pajjiż | 2009 | % | 1 | Ir-Rumanija | 264,5 | 33,0 % | 2 | Ir-Repubblika Ċeka | 144,3 | 18,0 % | 3 | Il-Bulgarija | 96,1 | 12,0 % | 4 | L-Ungerija | 93,7 | 11,7 % | 5 | Il-Polonja | 85,8 | 10,7 % | 6 | Ir-Repubblika Slovakka | 66,2 | 8,3 % | 7 | Is-Slovenja | 26,2 | 3,3 % | 8 | Ċipru | 9,5 | 1,2 % | 9 | Il-Latvja | 7,3 | 0,9 % | 10 | Il-Litwanja | 6,4 | 0,8 % | 11 | L-Estonja | 1,0 | 0,1 % | 12 | Malta | 0,7 | 0,1 % | Total | 801,8 | 100,0 % | Ir-riskju fuq l-Istati Membri jikkonċerna kull self mogħti qabel l-aħħar żewġ darbiet li seħħ it-tkabbir bl-aħħar self jimmatura fl-2038. Riskju marbut ma’ pajjiżi terzi Fl-2009, il-Fond se jerfa' riskju massimu relatat ma’ pajjiżi terzi ta’ EUR 1 494 miljun. L-ewwel 10 pajjiżi skont it-total pendenti tagħhom huma elenkati hawn taħt. Dawn jammontaw għal 79 % tar-riskju merfugħ mill-Fond fl-2009. Il-qagħda ekonomika ta' dawn il-pajjiżi - kif ukoll tal-Montenegro, Ġeorġja u l-Ukraina - hija analizzata u kkummentata fid-DĦP. Tabella 3: Il-klassifikazzjoni tal-aktar 10 pajjiżi terzi importanti skont l-espożizzjoni rigward ir-riskju massimu sostnut mill-Fond fl-2009 (EUR miljun) | Il-klassifikazzjoni | Il-Pajjiż | 2009 | Il-% tar-riskju massimu totali | 1 | It-Turkija | 293,4 | 19,6 % | 2 | L-Eġittu | 208,7 | 14,0 % | 3 | Il-Marokk | 137,1 | 9,2 % | 4 | It-Tuneżija | 131,2 | 8,8 % | 5 | L-Afrika t’Isfel | 115,2 | 7,7 % | 6 | Il-Brażil | 80,8 | 5,4 % | 7 | Il-Libanu | 70,6 | 4,7 % | 8 | Is-Serbja | 57,0 | 3,8 % | 9 | Il-Ġordan | 45,8 | 3,1 % | 10 | Is-Sirja | 35,6 | 2,4 % | It-total tal-10 | 1 175,3 | 78,7 % | Il-Fond ikopri s-self garantit ta’ 57 pajjiż b’għeluq li jwassal sal-2038. Id-dettalji skont il-pajjiż jidhru fit-Tabella A2 tad-DĦP. Riskju globali kopert mill-Baġit B’kollox, fl-2009 il-Baġit se jkopri ammont ta’ EUR 2 296 miljun li jirrappreżenta l-ammonti dovuti matul dan il-perjodu, li minnhom 35 % huma dovuti mill-Istati Membri (ara t-Tabella A2 fid-DĦP). Evoluzzjoni tar-riskju - Faċilità tal-bilanċ tal-pagamenti Ir-riskju totali fil-konfront tal-Istati Membri żdied fl-2008 bl-attivazzjoni tal-faċilità ta' assistenza finanzjarja Komunitarja li tifrex fuq medda medja ta' żmien (il-faċilità tal-bilanċ tal-pagamenti, BTP). Din il-faċilità finanzjarja tippermetti li jingħata self lil Stat Membru wieħed jew aktar li għadhom ma adottawx l-euro u li għaddejjin minn diffikultajiet, jew li huma mhedda minnhom, fil-bilanċ tagħhom tal-pagamenti. Fit-2 ta' Diċembru 2008[10], l-ogħla limitu għall-ammont massimu ta' self li jingħata lil Stati Membri li mhumiex fiż-żona tal-euro skont il-faċilità tal-BTP żdied minn EUR 12-il biljun sa EUR 25 biljun. L-ewwel self lill-Ungerija ta' EUR 6 500 miljun ingħata u ġie ffirmat fit-tieni semestru tal-2008[11]. Pagament ta' EUR 2 000 miljun tħallas f'Diċembru 2008. Pagament ta' EUR 2 000 miljun tħallas f'Diċembru 2009. Żewġ pagamenti addizzjonali kienu ppjanati li jsiru matul is-sena 2009 għal ammont totali ta' EUR 2 500 miljun. Self ieħor lil-Latvja ngħata bikri fl-2009[12] sa EUR 3 100 miljun. Is-self se jsir f'diversi pagamenti fl-2009. Fit-18 ta' Mejju 2009[13], il-limitu fuq l-ammont pendenti li jrid jingħata lill-Istati Membri barra miż-żona tal-euro żdied minn EUR 25 biljun għal EUR 50 biljun. - Self ta' assistenza makro-finanzjarja Is-self tal-AMF lil pajjiżi terzi huwa soġġett għal deċiżjonijiet individwali tal-Kunsill. L-assistenza finanzjarja mogħtija skont id-Deċiżjoni tal-Kunsill 2007/860/KE tal-10 ta’ Diċembru 2007 li tipprovdi għajnuna makrofinanzjarja lil-Libanu tikkonsisti f’EUR 50 miljun f’self u sa EUR 30 miljun f’għotjiet. Il-parti tas-self se jsir f'żewġ pagamenti indaqs fl-2009. - Self Euratom Is-self tal-Euratom lill-Istati Membri jew f’ċerti pajjiżi eliġibbli li mhumiex membri (il-Federazzjoni Russa, l-Armenja, l-Ukraina) għandu limitu massimu ta’ EUR 4 biljuni li minnu diġà ntużaw madwar 85 %. Il-marġni li fadal huwa ta’ madwar EUR 600 miljun. Skont il-ftehim ta' self attwali tal-2004 lill-Energoatom fl-Ukraina (l-ekwivalenti f’EUR ta’ Ftehim ta' Faċilità ta’ Self ta’ USD 83 miljun), sar pagament ta' USD 22 miljun fl-10 ta' Ottubru 2008. - Self mill-BEI Il-mandat ġenerali preċedenti tal-BEI skada fil-31 ta’ Lulju 2007. F'din id-data, kienu ġew iffirmati kuntratti li jikkorrispondu għal total ta’ 98 % tal-limitu massimu ġenerali skont dan il-mandat (EUR 20 060 miljun – ara t-Tabella A5 tad-DĦP). Fil-31 ta' Diċembru 2008, l-ammont totali ta’ EUR 5 307 miljun kien għad irid jitħallas skont dan il-mandat u għandu jitħallas fi żmien 10 snin minn tmiem dan il-mandat, billi l-garanzija Komunitarja tiskadi fi tmiem dan il-perjodu[14]. L-aktar punt importanti li se jkollu impatt fuq ir-riskju għall-Baġit fil-ġejjieni huwa l-garanzija Komunitarja mogħtija lill-BEI skont il-mandat ġenerali 2007-2013. Il-garanzija Komunitarja hija ristretta għal 65 % tal-ammont aggregat ta' kreditu mħallas u tal-garanziji provvduti skont l-Operazzjonijiet ta’ Finanzjament tal-BIE, mingħajr l-ammonti rimborsati u flimkien mas-somom relatati kollha, b’limitu massimu ta’ EUR 27 800 miljun[15]. Kien ġie ffirmat ammont totali ta' EUR 5 943 miljun fil-31 ta' Diċembru 2008 skont dan il-mandat, li minnu sa dakinhar EUR 5 053 miljun kienu għadhom ma tħallsux (ara t-Tabella A6 tad-DĦP). NUQQAS TA’ ħLAS, ATTIVAZZJONI TAL-GARANZIJI BAġITARJI U ARRETRATI Ħlasijiet minn riżorsi ta’ flus kontanti Il-Kummissjoni tagħmel użu mir-riżorsi ta’ flus kontanti tagħha biex tevita d-dewmien u l-ispejjeż li jirriżultaw hija u twettaq mauntenzjoni tal-operazzjonijiet ta’ self tagħha fejn debitur ikun tard fil-ħlasijiet tiegħu lill-Kummissjoni[16]. Ħlasijiet mill-Baġit Ma ntalbet l-ebda approprjazzjoni skont l-Artikolu tal-Baġit 01 04 01, “Garanziji tal-Komunità Ewropea għall-operazzjonijiet ta’ self”, peress li fit-tieni nofs tal-2008 ma kien irreġistrat l-ebda nuqqas ta’ ħlas. Attivazzjoni tal-Fond ta’ Garanzija għal azzjonijiet esterni Fil-każ ta’ ħlas tard mill-benefiċjarju ta’ self (pajjiżi terzi) mogħti jew iggarantit mill-Komunità, il-Fond jissejjaħ biex ikopri n-nuqqas ta’ ħlas fi żmien tliet xhur mid-data li fiha jkun dovut il-ħlas[17]. Matul it-tieni nofs tal-2008, il-Fond ma saritlu ebda sejħa. FOND TA’ GARANZIJA GħAL AZZJONIJIET ESTERNI Irkupri Irkurpru ta' USD 1 448 433,44 ta' mgħaxijiet bħala penali mir-Repubblika tal-Arġentina seħħ fit-12 ta' Diċembru 2008. Mill-31 ta' Diċembru 2008, il-Fond ma kellu ebda arretrati x'jirkupra. Assi Fil-31 ta’ Diċembru 2008, l-assi netti[18] tal-Fond ammontaw għal EUR 1 182 717 413. Ammont ta' mira Il-Fond irid jilħaq livell xieraq (ammont ta' mira) iffissat għal 9 % tal-kapital passiv pendenti totali li ġej minn kull operazzjoni, flimkien mal-imgħax dovut. Il-proporzjon bejn ir-riżorsi tal-Fond (EUR 1 182 717 413) u l-kapital passiv pendenti[19] (EUR 14 183 712 379) fit-tifsira tar-Regolament tal-Fond żdied bi ftit minn 8,29 % fit-30 ta' Ġunju 2008 għal 8,34 % fil-31 ta' Diċembru 2008. Fi tmiem is-sena 2008, ir-riżorsi tal-Fond kienu inqas mill-ammont immirat. Skont ir-regoli l-ġodda ta' provviżjonament adottati mill-Kunsill nhar it-30 ta' Jannar 2007[20], provviżjonament ta' EUR 93 100 000 iddaħħal fl-Abbozz Preliminari tal-Baġit tal-2010. Dan l-ammont se jiġi ttrasferit mill-Baġit lejn il-Fond f'Jannar 2010. VALUTAZZJONI TAR-RISKJI: QAGħDA EKONOMIKA U FINANZJARJA TA' PAJJIżI TERZI LI HUMA L-AKTAR ESPOSTI Għanijiet It-taqsimiet preċedenti ta' dan ir-rapport jipprovdu informazzjoni dwar aspetti kwantitativi tar-riskju sostnut mill-Baġit. Minkejja dan, il-kwalità tar-riskji, li tiddependi mit-tip ta' azzjoni u mill-qagħda ta' min qed jissellef (ara t-Taqsima 3.3 hawn fuq) għandha tiġi vvalutata wkoll. Metodi ta' stima tar-riskju L-istima tar-riskju f'dan ir-rapport hija bbażata fuq l-informazzjoni dwar il-qagħda ekonomika u finanzjarja, il-klassifika u fatti oħra magħrufin tal-pajjiżi li rċevew self iggarantit. Din l-istima ma tinkludix stimi ta' telf mistenni u rkupri li bilfors ikunu ta' inċertezza kbira. L-indikaturi tar-riskju tal-pajjiżi inklużi fit-tabelli fid-DĦP juru l-evoluzzjoni tar-riskju ta' nuqqas ta' ħlas. Din l-analiżi hija pprovduta fit-taqsima 2 tad-DĦP għall-pajjiżi li għandhom l-ogħla riskju fil-Baġit fl-2009 u l-pajjiżi li huma direttament esposti għal baġit tal-Komunità (Self ta' AMF u Euratom). [1] COM(2009) 68 u SEC(2009) 159 jiffurmaw ir-rapport ta' qabel dwar il-garanziji koperti mill-Baġit fit-30 ta’ Ġunju 2008. [2] SEC(2008) 1063. [3] L-assistenza makrofinanzjarja tista’ anki tieħu l-forma ta’ għotjiet lil pajjiżi terzi. Għal aktar tagħrif dwar l-Assistenza Makrofinanzjarja, ara r-rapport tal-Kummissjoni COM(2008) 590 u SEC(2008) 2504. [4] Iċ-ċifri li għandhom x'jaqsmu mal-mandati tal-BEI jidhru fit-Tabella A1 u r-referenzi għall-bażijiet legali huma mniżżla fit-Tabella A4 tad-DĦP. [5] Għar-rapport l-aktar reċenti dwar it-tħaddim tal-Fond, ara COM(2006) 695 "Comprehensive Report on the functioning of the Guarantee Fund" u d-dokument ta’ ħidma tal-persunal anness miegħu (SEC(2006) 1460). [6] Ir-Regolament tal-Kunsill (KE EUROTOM) Nru 2728/94 tal-31 ta' Ottubru 1994 li jistabbilixxi Fond ta' Garanzija għall-azzjonijiet esterni, (ĠU L 293, 12.11.1994, p. 1). [7] Ir-Regolament tal-Kunsill (KE, Euratom) Nru 89/2007 tat-30 ta' Jannar 2007, (ĠU L 22, 31.01.2007, p. 1). [8] Skont it-tielet paragrafu tal-Artikolu 1, tar-Regolament tal-Fond, ladarba pajjiż isir Stat Membru, ir-riskju fuq is-self jiġi trasferit mill-Fond għall-Baġit. [9] Għall-fini ta’ dan il-kalkolu, wieħed jassumi li s-self li ma tħallasx ma ġiex mgħaġġel, jiġifieri wieħed iqis biss il-ħlasijiet dovuti (ara wkoll it-Taqsima 1 tad-DHP). [10] Ir-Regolament tal-Kunsill (KE) Nru 1360/2008 tat-2 ta' Diċembru 2008 li jemenda r-Regolament tal-Kunsill (KE) Nru 332/2002 li jistabbilixxi faċilità li tipprovdi għajnuna finanzjarja għal żmien medju għall-bilanċi tal-pagamenti tal-Istati Membri. [11] Id-Deċiżjoni tal-Kunsill 09/102/KE tal-4 ta' Novembru 2008. [12] Id-Deċiżjoni tal-Kunsill 09/290/KE tat-20 ta' Jannar 2009. [13] Ir-Regolament tal-Kunsill (KE) Nru 431/2009 tat-18 ta' Mejju 2008 li jemenda r-Regolament (KE) Nru 332/2002 li jistabbilixxi faċilità li tipprovdi għajnuna finanzjarja għal żmien medju għall-bilanċi tal-pagamenti tal-Istati Membri. [14] Ara l-Artikolu 1.06 tal-Ftehim ta’ Garanzija Mtenni u Emendat iffirmat bejn il-KE u l-BEI fit-30 ta’ Awwissu/2 ta’ Settembru 2005. [15] Ikkategorizzati f'ammont massimu bażiku fiss ta’ EUR 25 800 miljun u f’mandat mhux obbligatorju ta’ EUR 2 000 miljun li għandu jiġi deċiż mill-Kunsill. [16] Ara l-Artikolu 12 tar-Regolament tal-Kunsill (KE, Euratom) Nru 1150/2000 tat-22 ta’ Mejju 2000 li jimplimenta d-Deċiżjoni 94/728/KE, Euratom, dwar is-sistema tar-riżorsi proprji tal-Komunitajiet. [17] Għal aktar dettalji, ara t-Taqsima 1.4.3 tad-DĦP. [18] Assi totali tal-Fond minbarra flejjes dovuti (drittijiet BEI u drittijiet ta' Verifika). [19] Inklużi l-imgħaxijiet dovuti. [20] Ir-Regolament tal-Kunsill (KE, Euratom) Nru 89/2007 tat-30 ta' Jannar 2007(ĠU L 22, 31.1.2007, p. 1).